./data/phi0474/phi035/phi0474.phi035.perseus-lat2.xml
M. Tullius Cicero
sit per se ipse sanus, quod numquam erit: per hos esse ei tamen non licebit  teretur interea tempus; belli apparatus refrigescent  Vnde est adhuc bellum tractum nisi ex retardatione et mora? Vt primum post discessum latronis vel potius desperatam fugam libere senatus haberi potuit, semper flagitavi ut convocaremur  quo die primum convocati sumus, adfui ipse, cum designati consules non adessent, ieci sententia mea maximo vestro consensu fundamenta rei publicae, serius omnino quam decuit—nec enim ante potui—sed tamen si ex eo tempore dies nullus intermissus esset, bellum profecto nullum haberemus